CELEX: 52004PC0623
Language: sk
Date: 2004-10-01
Title: Návrh  rozhodnutia Rady o zriadení Európskej policajnej akadémie (CEPOL) ako orgánu Európskej únie

Avis juridique important

|

52004PC0623

Návrh rozhodnutia Rady o zriadení Európskej policajnej akadémie (CEPOL) ako orgánu Európskej únie  /* KOM/2004/0623 v konečnom znení - CNS 2004/0215 */  

Brusel, 1.10.2004KOM(2004) 623 v konečnom znení2004/0215 (CNS).NávrhROZHODNUTIA RADYo zriadení Európskej policajnej akadémie (CEPOL) ako orgánu Európskej únie(predložená Komisiou)ODÔVODNENIE1. ÚVODZÁVER č. 47 ZASADANIA EURÓPSKEJ RADY V TAMPERE OBSAHOVAL VÝZVU ZRIADIť EURÓPSKU POLICAJNÚ AKADÉMIU NA ZVYšOVANIE KVALIFIKÁCIE VYššÍCH ÚRADNÍKOV ZAOBERAJÚCICH SA PRESADZOVANÍM ZÁKONA, KTORÁ BY MALA PÔSOBIť AKO SIEť JESTVUJÚCICH NÁRODNÝCH VZDELÁVACÍCH INšTITÚTOV. RADA PRIJALA 22. DECEMBRA 2000 ROZHODNUTIE O ZRIADENÍ EURÓPSKEJ POLICAJNEJ AKADÉMIE[1], v ktorom boli sformulované účel a ciele CEPOL-u.Keďže rozhodnutie Rady z 22. decembra 2000 nezabezpečilo pre CEPOL ani právnu subjektivitu, ani trvalé sídlo, tento orgán narazil na celý rad ťažkostí, ktoré boli čiastočne vyriešené rozhodnutím z februára 2002 o dočasnom umiestnení jeho sekretariátu v budove dánskej národnej policajnej školy. Počas prvého roku svojej existencie CEPOL nemohla realizovať svoj rozpočet, ani zostaviť sekretariát. Implementácia rozhodnutia hláv štátov a vlád na zasadaní Európskej rady v Bruseli dňa 13. decembra 2003, ktoré pridelilo CEPOL-u stále sídlo v Bramshille[2], by mala tento problém vyriešiť. Napriek tomu však zostali iné štrukturálne problémy spôsobené najmä skutočnosťou, že rozpočet je financovaný z príspevkov členských štátov, takže CEPOL bola nútená obrátiť sa na programy OISIN II a AGIS, aby mohla plniť niektoré úlohy, ako je rozvoj Európskej policajnej študijnej siete (EPLN).Napriek týmto ťažkostiam CEPOL zaznamenala za tri roky svojej existencie značný pokrok, čo potvrdzujú jej tri výročné správy[3], v medziach limitov schopností jednotlivých policajných škôl riadne organizovať kurzy a s personálne nedostatočne obsadeným sekretariátom. Účasť trpela aj nedostatočnou znalosťou cudzích jazykov potenciálnych užívateľov a finančnými problémami limitujúcimi účasť kandidátskych krajín.Trojročná správa odporučila, aby CEPOL mala právnu subjektivitu, personálne adekvátne vybavený sekretariát a stále sídlo. Pokiaľ ide o štruktúru CEPOL-u, väčšina členských štátov sa vyjadrila v prospech ďalšieho pokračovania siete.Následne boli prezentované dve iniciatívy členských štátov zmeniť a doplniť rozhodnutie Rady z 22. decembra 2000 v tom zmysle, aby sa CEPOL-u poskytla právna subjektivita[4] a zriadilo sa stále sídlo CEPOL-u v Bramshille[5]. Hoci ich očakávané prijatie pomôže CEPOL-u vyriešiť niektoré z najnaliehavejších otázok, tieto dve iniciatívy nie sú zamerané na všetky inštitucionálne zmeny nevyhnutné na to, aby sa zabezpečil účinný a efektívny rozvoj CEPOL-u, ako sa konštatuje v záveroch prijatých Radou[6], ktoré poznamenali zámer Komisie predložiť dodatočné návrhy.Takýto návrh by mal byť zameraný na poskytnutie lepšieho právneho rámca CEPOL-u tým, že sa jej zabezpečí právna subjektivita, stále sídlo, financovanie z rozpočtu Spoločenstva, jasné personálne pravidlá a racionálna štruktúra riadenia, čím sa zlepší schopnosť orgánov členských štátov zaoberajúcich sa presadzovaním zákona čeliť problémom spojeným s cezhraničnou trestnou činnosťou.2. CIEĽSPOLUPRÁCA V OBLASTI ODBORNEJ PRÍPRAVY ZAMERANEJ NA PRESADZOVANIE ZÁKONA V EURÓPSKEJ ÚNII JE PROSTRIEDOK URčENÝ NA DOSIAHNUTIE oblasti slobody, bezpečnosti a spravodlivosti v zmysle článku 29 Zmluvy o Európskej únii. Oznámenie Komisie "Zvyšovanie úrovne policajnej a colnej spolupráce v Európskej únii"[7] označuje odbornú prípravu za jednu z kľúčových otázok na skvalitnenie spolupráce v trestných veciach v Európskej únii a zdôrazňuje potrebu vykonávať spoločnú odbornú prípravu nielen polície, ale aj ďalších orgánov členských štátov zaoberajúcich sa presadzovaním zákona (t. j. colných úradníkov).Odborná príprava v rámci CEPOL-u by mala zvýšiť úroveň ich poznatkov o nástrojoch, ktoré majú v Európskej únii k dispozícii orgány zaoberajúce sa presadzovaním zákona, úroveň poznatkov o rôznych národných systémoch, technickej terminológii v rôznych jazykoch, otázkach etiky a ľudských práv, ako aj povedomia príslušnosti k Európskej únii. Pozornosť by sa mala zamerať aj na zvýšenie kvality odbornej prípravy zavedením nielen spoločných učebných plánov a metodík, ale aj certifikácie CEPOL-u.Poskytnutie CEPOL-u financovania z rozpočtu Spoločenstva zvýši jej možnosti plniť svoje úlohy a tiež vykonávať nové úlohy[8]. Ak bude personál CEPOL-u podliehať pravidlám a predpisom uplatňovaným na úradníkov a zamestnancov inštitúcií Európskych spoločenstiev, rozšíria sa tým možnosti CEPOL-u získavať do svojich služieb najkvalifikovanejších ľudí.3. IMPLEMENTÁCIAHoci rozdielne prístupy členských štátov k odbornej príprave by samy osebe nemali predstavovať problém, spoločná metodika a zdieľanie noriem sú nevyhnutné, aby sa zabezpečila určitá minimálna úroveň odbornej prípravy zameranej na presadzovanie zákona v celej Európskej únii, aspoň v oblastiach spoločného záujmu. Pokiaľ ide o zásadu subsidiarity, CEPOL by mala zabezpečiť európsky rozmer odbornej prípravy zameranej na presadzovanie zákona ako doplnok k odbornej príprave vykonávanej národnými inštitútmi odbornej prípravy, ktoré budú naďalej hlavným zdrojom odbornej prípravy pracovníkov orgánov zaoberajúcich sa presadzovaním zákona v Európskej únii. CEPOL by sa teda mala sústrediť na rozvoj spoločných učebných osnov a metód výučby, vrátane virtuálnych modulov odbornej prípravy, v prioritných oblastiach spolupráce pri presadzovaní zákona, ktoré by sa mali uplatňovať jednotným spôsobom vo všetkých národných inštitútoch odbornej prípravy.Predkladaný pripravovaný návrh nielen ráta s tým, že CEPOL-u bude pridelená úloha usporadúvať spoločné kurzy, a to buď centrálne alebo decentralizovane, ale kladie aj silnejší dôraz na zodpovednosť CEPOL-u za vývoj týchto spoločných metodík a noriem a za hodnotenie ich implementácie pomocou mechanizmu certifikácie.4. FINANCOVANIEČlánok 41 odsek 3 Zmluvy o Európskej únii ustanovuje, že "prevádzkové výdavky, ktoré vznikajú pri implementácii ustanovení (zakotvených v hlave VI Zmluvy o Európskej únii), majú tiež byť financované z rozpočtu Európskych spoločenstiev, s výnimkou prípadov, v ktorých Rada jednomyseľne rozhodne inak."Doposiaľ bola CEPOL financovaná príspevkami od členských štátov. Tento spôsob financovania viedol k celému radu problémov, ako sú oneskorené platby alebo nedostatočná ochota členských štátov dať k dispozícii prostriedky na financovanie dôležitých projektov, ako je rozvoj Európskej policajnej študijnej siete (EPLN), virtuálneho študijného nástroja, ktorý vyvinula Holandská policajná škola (LSOP), za podpory iných inštitútov odbornej prípravy a programov OISIN a AGIS[9].Skutočnosť, že CEPOL bola nútená opakovane požadovať o financovanie z programov Európskej únie, poukazuje na potrebu, aby bola financovaná Spoločenstvom. Poskytovanie CEPOL-u subvencovania z rozpočtu Európskych spoločenstiev zabezpečí, že jej činnosť pri budovaní európskeho rozmeru spolupráce v oblasti presadzovania zákona nebude závisieť od nestálosti národných rozpočtových postupov a priorít.5. VOĽBA ŠTRUKTÚRYCEPOL už plní viaceré úlohy, ktoré nemôže vykonávať ani Komisia, ani jednotlivé inštitúcie odbornej prípravy členských štátov zaoberajúce sa presadzovaním zákona a ktoré nemajú ani regulačný, ani vykonávací charakter a patria do sféry policajnej činnosti zahrnutej v hlave VI Zmluvy o Európskej únii.Ak vychádzame z precedensu, ktorý stanovil Eurojust,[10] zdá sa, že najlepšou možnosťou je transformovať CEPOL na orgán Európskej únie. Predkladaný návrh rozhodnutia Rady o zriadení CEPOL-u ako orgánu Európskej únie bol vypracovaný s prihliadnutím na trojročnú správu CEPOL-u[11] z 9. decembra 2003 a záverov zasadania Európskej rady v Madride v dňoch 12. a 13. decembra 2003, meta-hodnotenie systému úradov Spoločenstva[12] uskutočnené Komisiou, oznámenie Komisie o pracovnom rámci pre európske regulačné úrady[13] a nariadenie Komisie z 23. decembra 2002 o rámci finančného nariadenia pre orgány uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[14].6. VOĽBA PRÁVNEHO ZÁKLADUPrávnym základom predkladaného návrhu je článok 30 odsek 1 písmeno c) Zmluvy o Európskej únii stanovujúci, že "spoločná činnosť v oblasti policajnej spolupráce zahŕňa (...) spoluprácu a spojené iniciatívy v oblasti odbornej prípravy..", v súvislosti s článkom 34 odsekom 2 písmenom c) ustanovujúcim, že Rada "prijme opatrenia a podporí spoluprácu" a na tento účel môže jednomyseľne "prijať rozhodnutia o každom ďalšom účele zhodujúcom sa s cieľmi tejto hlavy vylučujúce akúkoľvek aproximáciu zákonov a predpisov členských štátov".7. SUBSIDIARITA A PROPORCIONÁLNOSŤHlava VI týkajúce sa ustanovení o policajnej a súdnej spolupráci v trestných veciach vytvára zodpovednosť únie v týchto oblastiach bez toho, aby boli dotknuté právomoci Európskeho spoločenstva. Táto zodpovednosť sa však musí uplatňovať v súlade s článkom 2 Zmluvy o Európskej únii, v ktorom sa uvádza, že zásada subsidiarity, ako je obsiahnutá v článku 5 Zmluvy o založení Európskeho spoločenstva, bude rešpektovaná. Návrh rozhodnutia spĺňa tieto kritériá.SubsidiaritaJednotlivé národné administratívy nie sú schopné zabezpečiť spoluprácu v oblasti odbornej prípravy zameranej na presadzovanie zákona v takej miere, akú požadovala Európska rada, keď v Tampere v roku 1999 vyzvala na utvorenie CEPOL-u. Súčasná štruktúra CEPOL-u, aj keď sa osvedčila, má svoje obmedzenia. Preto je nevyhnutné, aby štruktúra únie zlepšila operačnú spoluprácu medzi národnými inštitútmi odbornej prípravy a zabezpečila rozmer EÚ v odbornej príprave zameranej na presadzovanie zákona.ProporcionálnosťNávrh ustanovuje inštitúciu Európskej únie, ktorá by podliehala jasným a jednotným pravidlám obsiahnutým v rozhodnutí Rady, ktoré je vhodným nástrojom na zriaďovanie inštitúcií Európskej únie. Návrh nepresahuje to, čo je nevyhnutné na dosiahnutie vyššie zmienených cieľov.8. KOMENTÁR K ČLÁNKOMČlánok 1 ustanovuje CEPOL ako orgán Európskej únie.Článok 2 udeľuje CEPOL-u právnu subjektivitu. S cieľom zabrániť interpretačným problémom článok dáva CEPOL-u "čo najrozsiahlejšiu spôsobilosť na právne úkony a uzatváranie zmlúv, akou disponujú právnické osoby v rámci vnútroštátneho práva."Článok 3 predpokladá, že na CEPOL, jej riaditeľa a zamestnancov sa bude uplatňovať Protokol o výsadách a imunitách Európskych spoločenstiev.Článok 4 prideľuje CEPOL-u jeho stále sídlo v Bramshille, Spojené kráľovstvo. Tento článok je v súlade s rozhodnutím hláv a štátov a vlád členských štátov prijatým na zasadaní Európskej rady dňa 13. decembra 2003[15].Článok 5 ustanovuje účel CEPOL-u a je zhruba v súlade s cieľmi vytýčenými v pôvodnom rozhodnutí Rady o zriadení CEPOL-u.Tento článok sa však predsa len líši od pôvodného rozhodnutia Rady tým, že sa pokúša aj rozšíriť pole pôsobnosti CEPOL-u, aby sa lepšie zohľadňovala podstata článku 47 záverov z Tampere, ktorý fakticky vyzval na zriadenie Európskej vysokej školy polície s cieľom zvyšovať kvalifikáciu "úradníkov zaoberajúcich sa presadzovaním zákona". Hoci niektoré kurzy organizované CEPOL-om sú už otvorené pre colných úradníkov, jej mandát je striktne zameraný na odbornú prípravu "vyšších policajných úradníkov" členských štátov.Rovnaká argumentácia podčiarkuje skutočnosť, že tento článok sa vzťahuje na "vyšších a iných úradníkov zaoberajúcich sa presadzovaním zákona, ktorí zohrávajú kľúčovú úlohu v boji proti cezhraničnej trestnej činnosti", keďže môžu existovať úradníci, ktorí bez toho, aby boli považovaní za "vyšších" podľa definície tohto termínu v ich členskom štáte, zohrávajú kľúčovú úlohu v spolupráci v oblasti presadzovania zákona na úrovni Európskej únie.Článok 6 vytyčuje ciele CEPOL-u. V súlade s pôvodným rozhodnutím Rady o zriadení CEPOL-u konštatuje, že CEPOL dopĺňa činnosť príslušných inštitútov odbornej prípravy v členských štátoch.Podčiarkuje však potrebu dosiahnuť tak kvantitatívne, ako aj kvalitatívne zlepšenie spolupráce v oblasti presadzovania zákona v Európskej únii a uvádza príklady kľúčových tém (ako sú znalosti o inštitúciách Európskej únie, štruktúra a fungovanie Europolu a Eurojustu), ktoré tvoria základ všeobecných učebných osnov CEPOL-u, ktoré majú byť vypracované v budúcnosti.Článok 7 určuje úlohy CEPOL-u. V porovnaní s pôvodným rozhodnutím Rady tento článok rozširuje úlohy, ktoré plní CEPOL, o vývoj a poskytovanie spoločných noriem a modulov kurzov, ktoré majú využívať inštitúty odbornej prípravy členských štátov, ako aj o hodnotenie ich implementácie. CEPOL by preto mala byť schopná zabezpečiť jednotné uplatňovanie tak spoločných noriem, ako aj niektorých kľúčových kurzov v celej Európskej únii, s cieľom zabezpečiť, aby mali úradníci zaoberajúci sa presadzovaním zákona podobnú úroveň vedomostí a kompetencií v určitých tematických oblastiach považovaných za podstatné z hľadiska najefektívnejšieho vykonávania ich povinností.Článok 8 ustanovuje orgány CEPOL-u: Správnu radu a riaditeľa. Stály sekretariát sa ruší, keďže riaditeľovi CEPOL-u asistuje personál (pozri článok 11).Článok 9 určuje zloženie, metódy rozhodovania a kompetencie Správnej rady CEPOL-u. Tento článok ustanovuje, že Správna rada pozostáva z jedného predstaviteľa za každý členský štát a jedného za Komisiu (ktorý sa stáva riadnym členom), pričom každý má jeden hlas. Predstaviteľmi štátov by mali byť prednostne riaditelia národných inštitútov odbornej prípravy, zatiaľ sa však ponecháva na každý členský štát, aby rozhodol o svojom zastúpení v Správnej rade CEPOL-u. Počet členov Riadiacej rady je limitovaný aj z toho dôvodu, že sa ráta s možnosťou, že jej členov budú sprevádzať experti. Predstavitelia generálneho sekretariátu Rady a Europolu sa zúčastňujú na zasadaniach Správnej rady ako pozorovatelia bez hlasovacieho práva.Tento článok predstavuje aj zmenu súčasnej praxe v tom zmysle, že stanovuje, že bežným postupom pri rozhodovaní Správnej rady bude hlasovanie jednoduchou väčšinou, s výnimkou osobitných prípadov uvedených v rozhodnutí Rady, v ktorých sa rozhodnutia prijímajú dvojtretinovou väčšinou. Prechod od jednomyseľného hlasovania k väčšinovému je v súlade s článkom 34.2 písmenom c) Zmluvy o Európskej únii.Článok 10 určuje kompetencie a zodpovednosť riaditeľa CEPOL-u. Na rozdiel od rozhodnutia Rady z 22. decembra 2000 ustanovuje, že riaditeľ/riaditeľka CEPOL-u zodpovedá nielen za každodenné riadenia práce CEPOL-u, vrátane jeho personálu, ale aj za nové úlohy spojené s hodnotením a certifikáciou. Riaditeľ CEPOL-u je zodpovedný za Riadiacu radu.Článok 11 ustanovuje, že personál CEPOL-u bude podporovať riaditeľa pri plnení jeho/jej povinností. V článku sa ďalej ráta s tým, že pravidlá obsiahnuté v Personálnom poriadku úradníkov Európskych spoločenstiev a v Pracovných predpisoch pre ostatných zamestnancov Spoločenstiev sa vzťahujú na personál CEPOL-u, vrátane jeho riaditeľa.Článok 12 vyzýva na zriadenie národných jednotiek CEPOL-u v členských štátoch. Tento článok reaguje na jeden z hlavných záverov trojročnej správy CEPOL-u, v ktorých väčšina členov Správnej rady usúdila, že národné inštitúty odbornej prípravy členských štátov budú naďalej východiskovým bodom pre odbornú prípravu zameranú na presadzovanie zákona a že táto sieť bola pre CEPOL najlepšou pracovnou metódou. Tento článok je tiež zameraný na zabránenie duplicity a na optimálne využívanie vedomostí a prostriedkov, ktorými disponujú národné inštitúty odbornej prípravy a ktoré im umožňujú podieľať sa na kľúčových úlohách plánovania, implementácie, hodnotenia a certifikácie aktivít odbornej prípravy.Aby sa zaručil dobrý komunikačný tok, článok uvádza, že jednotlivé inštitúty odbornej prípravy môžu mať priamy kontakt na riaditeľa CEPOL-u, pokiaľ budú priebežne informovať národné jednotky CEPOL-u.Článok 13 vymenúva rozličné inštitúcie a orgány, s ktorými má CEPOL spolupracovať, a explicitne ustanovuje zohľadňovanie odporúčaní vypracovaných Europolom alebo Útvarom pre zvláštne úlohy policajných prezidentov.Články 14, 15 a 16 sú štandardné ustanovenia o rozpočte európskeho úradu a boli prevzaté z návrhu Komisie na nariadenie Rady o zriadení úradu pre správu vonkajších hraníc[16]. Predstavujú významnú zmenu oproti súčasnému rozhodnutiu Komisie v tom zmysle, že rozpočet CEPOL-u je v súčasnosti financovaný z príspevkov členských štátov. Prechod k financovaniu CEPOL-u z rozpočtu Spoločenstva sa opiera o článok 41 odsek 3 Zmluvy o Európskej únii. To by malo predstavovať najväčší pokrok v rozvoji CEPOL-u.Článok 17 sa zaoberá bojom proti podvodom a predstavuje štandardný článok pre európske agentúry.Článok 18 ustanovuje, že bez toho, aby bol dotknutý rokovací poriadok Správnej rady CEPOL-u, platia pre CEPOL oficiálne jazykové mechanizmy Európskej únie.Článok 19 ustanovuje verejný prístup k dokumentom a je štandardný pre orgány Európskej únie.Článok 20 je prechodné ustanovenie týkajúce sa prechodu stáleho sekretariátu CEPOL-u z Kodane do Bramshillu v Spojenom kráľovstve.Článok 21 je takisto prechodný a ustanovuje pre členské štáty šesťmesačné obdobie, aby určili svoje národné jednotky CEPOL-u a oznámili príslušné informácie Komisii a generálnemu sekretariátu Rady.Článok 22 ustanovuje nevyhnutné mechanizmy na zabezpečenie pravidelného hodnotenia činnosti CEPOL-u a implementácie rozhodnutia Rady. Tento článok je v súlade s platnými usmerneniami pre hodnotenie fungovania úradov Spoločenstva.Článok 23 ustanovuje zrušenie a nahradenie rozhodnutia Rady z 22. decembra 2000.Článok 24 sa zaoberá dátumom nadobudnutia účinnosti rozhodnutia.Príloha I ustanovuje usmernenia pre vymenovanie riaditeľa CEPOL-u v súlade s usmerneniami používanými na vymenovanie riaditeľov európskych úradov.2004/0215 (CNS)NávrhROZHODNUTIA RADYo zriadení Európskej policajnej akadémie (CEPOL) ako orgánuEurópskej únieRADA EURÓPSKEJ ÚNIEso zreteľom na Zmluvu o Európskej únie, a najmä na jej článok 30 odsek 1 písmeno c) a článok 34 odsek 2 písmeno c),so zreteľom na návrh Európskej komisie[17],so zreteľom na stanovisko Európskeho parlamentu[18]keďže:(1) Rada, konajúc v súlade s článkom 34 odsekom 2 písmenom c) Zmluvy o Európskej únii, prijala 22. decembra 2000 rozhodnutie č. 2000/820/JHA[19] o zriadení Európskej policajnej akadémie (CEPOL) ako siete národných inštitútov odbornej prípravy vyšších policajných úradníkov členských štátov bez právnej subjektivity.(2) V období od svojho vzniku CEPOL nadviazala pracovné vzťahy s národnými inštitútmi odbornej prípravy v Európskej únii a v kandidátskych krajinách, s ktorými je v procese rokovania o pristúpení, alebo môže v budúcnosti rokovať o pristúpení, ako aj s národnými inštitútmi odbornej prípravy na Islande a v Nórsku.(3) V tom istom období CEPOL nadviazala vzťahy spolupráce s ďalšími organizáciami a orgánmi v oblasti odbornej prípravy polície, najmä so Severskou baltskou policajnou akadémiou (NBPA) a so Stredoeurópskou policajnou akadémiou (MEPA).(4) CEPOL zohrávala čoraz významnejšiu úlohu pri poskytovaní odbornej prípravy vyšším policajným úradníkom v členských štátoch, najmä v oblasti boja proti terorizmu, proti organizovanému zločinu a najmä, okrem iného, proti ilegálnemu obchodovaniu s drogami, falšovaniu peňazí a ilegálnemu obchodovaniu s ľuďmi, trestnej činnosti v oblasti životného prostredia a počítačovej trestnej činnosti; v oblasti riešenia nevojenských kríz; spolupráce s kandidátskymi krajinami; v oblasti ľudských práv a verejného poriadku.(5) Rada na svojom zasadaní v Bruseli 19. februára 2004 prijala správu predloženú Správnou radou CEPOL-u o činnosti a budúcnosti CEPOL-u, v súlade s článkom 9 rozhodnutia Rady č. 2000/820/JHA. Rada vo svojich záveroch uznáva, že sú potrebné inštitucionálne zmeny, aby sa zabezpečil ďalší účinný a efektívny rozvoj CEPOL-u, a usudzuje, že treba podrobiť skúmaniu budúci rozvoj CEPOL-u. V tejto súvislosti Rada pripomenula úmysel Komisie predložiť dodatočné návrhy týkajúce sa fungovania CEPOL-u a upriamila pozornosť najmä na úlohu sekretariátu a zlepšenie finančného a personálneho riadenia CEPOL-u. Rada zdôraznila, že pri posudzovaní týchto návrhov treba vziať do úvahy ďalšie názory Správnej rady CEPOL-u.(6) Väčšina členov Správnej rady CEPOL-u vo svojej trojročnej správe z roku 2003 odporučila transformovať CEPOL na orgán Európskej únie s právnou subjektivitou, vlastným personálom a financovaním z rozpočtu Európskej únie pri súčasnom zachovaní pevnej siete s národnými inštitútmi odbornej prípravy členských štátov.(7) Konečný cieľ CEPOL-u má spočívať v prispievaní k dosiahnutiu oblasti slobody, bezpečnosti a spravodlivosti v zmysle článku 29 Zmluvy o Európskej únii upevňovaním a rozširovaním spolupráce v oblasti odbornej prípravy polície a odbornej prípravy zameranej na presadzovanie zákona.(8) Na tento účel má byť CEPOL akýmsi doplnkom činnosti národných inštitútov odbornej prípravy s cieľom zvýšiť počet úradníkov zaoberajúcich sa presadzovaním zákona, ktorí zohrávajú kľúčovú úlohu v boji proti závažnej a/alebo organizovanej trestnej činnosti a terorizmu v Európskej únii, keďže má predstavu o praktických aspektoch spolupráce pri presadzovaní zákona.(9) Aby CEPOL bola schopná dosiahnuť tieto ciele, mala by optimalizovať využívanie existujúcich prostriedkov v oblasti odbornej prípravy zameranej na presadzovanie zákona v Európskej únii. Najmä by mala spoločne s inštitútmi odbornej prípravy v členských štátoch vyvíjať študijné a učebné produkty, ktoré by tieto inštitúty mohli využívať, ako aj minimálne normy kvality, na základe ktorých by sa hodnotila ich implementácia.(10) S cieľom prispieť k dosiahnutiu oblasti slobody, bezpečnosti a spravodlivosti cestou rozšírenej spolupráce medzi policajnými orgánmi a inými orgánmi zaoberajúcimi sa presadzovaním zákona v Európskej únii produkty CEPOL-u, vrátane spoločných kurzov, by mali byť prístupné pre colných a iných úradníkov zaoberajúcich sa presadzovaním zákona, ktorí sa zúčastňujú na boji proti závažnej a/alebo organizovanej trestnej činnosti a terorizmu v Európskej únii.(11) V záujme vyvíjania nástrojov odbornej prípravy, ktoré efektívne umožňujú orgánom zaoberajúcim sa presadzovaním zákona lepšie bojovať s hrozbou zločinnosti, ktorej čelia členské štáty Európskej únie, CEPOL by mala nadväzovať spoluprácu s inými orgánmi Európskej únie, ako je Europol a Eurojust, ako aj so sieťami a ďalšími príslušnými subjektmi. CEPOL by mala najmä nadviazať pracovné vzťahy s Útvarom pre zvláštne úlohy policajných prezidentov Európskej únie.(12) Ciele navrhovanej činnosti, najmä zlepšenie operačnej spolupráce medzi národnými inštitútmi odbornej prípravy a zabezpečenie rozmeru Európskej únie v odbornej príprave zameranej na presadzovanie zákona, nemôžu byť v dostatočnej miere dosiahnuté členskými štátmi, a preto môžu byť, z dôvodu potreby vyvinúť a uplatňovať spoločné normy odbornej prípravy zameranej na presadzovanie zákona, lepšie dosiahnuté na úrovni Európskej únie. Toto rozhodnutie sa obmedzuje na minimum požadované v záujme dosiahnutia týchto cieľov a nepresahuje to, čo je na tento účel nevyhnutné.(13) Toto rozhodnutie rešpektuje základné práva a dodržiava zásady, ktoré uznáva článok 6 odsek 2 Zmluvy o Európskej únii, ktoré sú zakotvené v Charte základných práv Európskej únie,ROZHODLA TAKTO:Kapitola IZriadenie, právna subjektivita a sídloČlánok 1ZriadenieTýmto sa zriaďuje Európska policajná akadémia, ďalej len "CEPOL", ako orgán Európskej únie.Článok 2Právna subjektivita1. CEPOL bude mať právnu subjektivitu.2. V každom členskom štáte bude CEPOL užívať najrozsiahlejšiu spôsobilosť na právne úkony a uzatváranie zmlúv, akou disponujú právnické osoby v rámci vnútroštátneho práva. CEPOL môže najmä nadobúdať hnuteľný a nehnuteľný majetok a zbavovať sa ho a byť stranou zúčastnenou na súdnych konaniach.Článok 3Výsady a imunityProtokol o výsadách a imunitách Európskych spoločenstiev sa uplatňuje na CEPOL, jej riaditeľa a zamestnancov.Článok 4SídloSídlo CEPOL-u je v Bramshille, Spojené kráľovstvo.Kapitola IIÚčel, ciele a úlohyČlánok 5Účel1. Bez toho, aby boli dotknuté kompetencie inštitúcií zodpovedných za odbornú prípravu, účelom CEPOL-u je pomáhať v odbornej príprave vyšších a iných úradníkov zaoberajúcich sa presadzovaním zákona v členských štátoch, ktorí zohrávajú kľúčovú úlohu v boji proti cezhraničnej trestnej činnosti v Európskej únii, na účely upevnenia a zlepšenia spolupráce v oblastiach, ktoré sú maximálne relevantné pokiaľ ide o dosiahnutie oblasti slobody, bezpečnosti a spravodlivosti v zmysle článku 29 Zmluvy o Európskej únii. Pritom sa CEPOL bude snažiť podporovať európsky prístup k hlavným problémom, ktorým čelia členské štáty pri predchádzaní organizovanej alebo inej trestnej činnosti a v boji proti nej, najmä pokiaľ ide o jej cezhraničný rozmer, tým, že pomôže v odbornej príprave vyšších a iných úradníkov zaoberajúcich sa presadzovaním zákona v členských štátoch.2. Kurzy a moduly odbornej prípravy CEPOL-u budú zamerané na spôsoby, ako zlepšiť spoluprácu medzi orgánmi členských štátov zaoberajúcimi sa presadzovaním zákona v prioritných oblastiach, ako je predchádzanie závažnej a/alebo organizovanej trestnej činnosti a terorizmu a boj proti nim. Budú venovať osobitnú pozornosť ľudským právam a otázkam etiky uplatňovaným pri presadzovaní zákona, pričom sa budú zohľadňovať príslušné dokumenty. Kurzy a nástroje odbornej prípravy CEPOL-u budú zamerané na policajných a iných úradníkov zaoberajúcich sa presadzovaním zákona, ktorí pôsobia na úseku spolupráce v Európskej únii a/alebo medzinárodnej spolupráce v predchádzaní trestnej činnosti a boji proti nej.Článok 6CieleCiele CEPOL-u sú nasledujúce:(1) Dopĺňať činnosť inštitútov odbornej prípravy členských štátov v oblasti presadzovania zákona s cieľom zvýšiť počet vyšších a iných úradníkov zaoberajúcich sa presadzovaním zákona, ktorí zohrávajú kľúčovú úlohu v boji proti cezhraničnej trestnej činnosti v Európskej únii a majú jasnú predstavu o praktických aspektoch spolupráce v oblasti presadzovania zákona v Európskej únii, a taktiež rozšíriť a posilniť európsky rozmer presadzovania zákona v boji proti cezhraničnej trestnej činnosti.(2) Rozšíriť vedomosti policajných a iných úradníkov zaoberajúcich sa presadzovaním zákona o všetkých úrovniach zohrávajúcich významnú úlohu v európskej spolupráci, najmä o:(a) systémoch a štruktúrach vnútroštátnej polície členských štátov;(b) inštitúciách Európskej únie, ich fungovaní a úlohe, ako aj o rozhodovacích mechanizmoch a právnych dokumentoch Európskej únie, najmä v súvislosti s ich významom pre spoluprácu v oblasti presadzovania zákona;(c) cieľoch, štruktúre a fungovaní Europolu, ako aj o možnostiach maximalizovať spoluprácu medzi Europolom a príslušnými orgánmi členských štátov zaoberajúcich sa presadzovaním zákona v boji proti organizovanému zločinu;(d) cieľoch, štruktúre a fungovaní Eurojustu, ako aj o možnostiach maximalizovať spoluprácu medzi Eurojustom a príslušnými orgánmi členských štátov zaoberajúcich sa presadzovaním zákona v boji proti organizovanému zločinu;(e) dokumentoch Európskej únie v oblasti spolupráce v boji proti trestnej činnosti, ako aj o ďalších príslušných dokumentoch uplatňovaných v tejto oblasti, a o ich potenciáli;(f) dokumentoch o ľudských právach relevantných v rámci policajnej spolupráce v Európskej únii, ako aj o demokratických zárukách tak, ako sú uplatňované na funkciu polície v členských štátoch Európskej únie;(g) jazykoch v členských štátov Európskej únie s dôrazom na všeobecne používanú odbornú terminológiu.(3) Prispievať k rozvoju technických a vedeckých poznatkov o boji proti trestnej činnosti o dodržiavaní zákona a zachovávaní poriadku a verejnej bezpečnosti s cieľom pomáhať orgánom zodpovedným za odbornú prípravu polície a policajnú spoluprácu pri vykonávaní jej funkcií.(4) Upevňovať a rozširovať spoluprácu v oblasti odbornej prípravy zameranej na presadzovanie zákona na účely dosiahnutia vyššie uvedených cieľov, s príslušnými inštitúciami v kandidátskych krajinách, ako aj v Nórsku a na Islande, a v každej ďalšej krajine, v ktorej je spolupráca v oblasti odbornej prípravy zameranej na presadzovanie zákona považovaná za relevantnú pokiaľ ide o dosiahnutie zámerov a cieľov CEPOL-u.Článok 7ÚlohyCEPOL, aby boli dosiahnuté ciele uvedené v článku 6, bude plniť najmä tieto úlohy:1. Vyvíjať spoločné normy pre kurzy odbornej prípravy, vzhľadom na spoluprácu medzi políciou a inými útvarmi zaoberajúcimi sa presadzovaním zákona v Európskej únii, zamerané na vyšších a iných úradníkov členských štátov zaoberajúcich sa presadzovaním zákona, ktorí zohrávajú kľúčovú úlohu v boji proti cezhraničnej trestnej činnosti.2. Poskytovať inštitútom v členských štátoch zodpovedným za poskytovanie odbornej prípravy zameranej na presadzovanie zákona spoločné normy odbornej prípravy uvedených vyšších a iných úradníkov členských štátov zaoberajúcich sa presadzovaním zákona.3. Poskytovať inštitútom v členských štátoch zodpovedným za poskytovanie odbornej prípravy zameranej na presadzovanie zákona moduly kurzov odbornej prípravy uvedených vyšších a iných úradníkov členských štátov zaoberajúcich sa presadzovaním zákona.4. Poskytovať kurzy odbornej prípravy v prioritných oblastiach vyšším úradníkom členských štátov zaoberajúcim sa presadzovaním zákona. Priority, ktorými sa riadi činnosť CEPOL-u, každý rok určí Riadiaca rada.5. Vypracúvať a poskytovať odbornú prípravu školiteľom v členských štátoch.6. Pravidelne hodnotiť uplatňovanie modulov odbornej prípravy a metodík CEPOL-u na základe spoločnej normy a vydávať osvedčenia CEPOL-u tak pre školiteľov, ako aj na obsah kurzov. Tieto hodnotenia sa budú vykonávať v rámci zodpovednosti riaditeľa CEPOL-u na základe porovnávacieho systému podobného systému uplatňovanému na iné oblasti spolupráce podľa hlavy VI Zmluvy o Európskej únii.7. Vyvíjať a poskytovať virtuálne moduly odbornej prípravy udržiavaním, aktualizovaním a optimalizovaním využívania elektronickej siete CEPOL-u ("Európskej siete policajných poznatkov").8. Vyvíjať a poskytovať odbornú prípravu zameranú na prípravu policajného zboru Európskej únie na účasť pri riešení nevojenských kríz.9. Označovať prioritné oblasti pre výskum tém súvisiacich s presadzovaním zákona s cieľom zvýšiť úroveň efektívnosti spolupráce pri presadzovaní zákona a posilniť rozvoj policajnej vedy v Európskej únii. V tejto súvislosti môže CEPOL objednávať výskumné projekty od akademických a iných relevantných inštitúcií.10. Šíriť najlepšie osvedčené postupy, závery výskumu a výsledky konkrétnych projektov policajnej spolupráce považované za prospešné na účely odbornej prípravy či už organizovaním konferencií a seminárov, publikovaním brožúr alebo iných informačných materiálov a/alebo využívaním elektronických komunikačných prostriedkov.11. Podporovať výmeny a preradenia policajných a iných úradníkov zaoberajúcich sa presadzovaním zákona v súvislosti s odbornou prípravou, a to aj na účely vykonávania výskumu, pokiaľ súvisí s odbornou prípravou.Kapitola IIIOrgány, národné jednotky a spolupráca s inými úradmiČlánok 8OrgányOrgánmi CEPOL-u sú:1) Správna rada.2) Riaditeľ.Článok 9Správna rada1. Správna rada pozostáva z jedného predstaviteľa z každého členského štátu a predstaviteľa Európskej komisie. Bude na každom členskom štáte, aby rozhodol o svojom zastúpení v Riadiacej rade CEPOL-u. Každý člen rady má jeden hlas.2. Členmi Správnej radu budú prednostne riaditelia národných inštitútov členských štátov poskytujúcich odbornú prípravu zameranú na presadzovanie zákona. Ak sú v jednom členskom štáte niekoľkí riaditelia, bude na každom členskom štáte, aby rozhodol o svojom zastúpení v Správnej rade CEPOL-u v súlade s odsekom 1 tohto článku. Správnej rade predsedá predstaviteľ členského štátu, na ktorý pripadá predsedníctvo v Rade Európskej únie.3. Predstavitelia generálneho sekretariátu Rady Európskej únie a Europolu budú pozývaní k účasti na zasadaniach Správnej rady ako pozorovatelia bez hlasovacieho práve. Členov môžu sprevádzať odborníci.4. Riaditeľ CEPOL-u sa zúčastňuje na zasadaniach Správnej rady bez hlasovacieho práva.5. Správna rada sa schádza najmenej dva krát ročne. Svoj rokovací poriadok ustanovuje dvojtretinovou väčšinou hlasov svojich členov.6. S výnimkou prípadov označených inak v tomto rozhodnutí Správna rada koná na základe väčšiny hlasov svojich členov.7. Správna rada prijíma svoje rozhodnutia dvojtretinovou väčšinou hlasov svojich členov pri schvaľovaní:(a) spoločných učebných osnov, modulov odbornej prípravy, metodík a iných študijných a učebných nástrojov;(b) zoznamu najmenej troch kandidátov na funkciu riaditeľa CEPOL-u v súlade s usmerneniami uvedenými v prílohe k tomuto rozhodnutiu a jeho predloženia Rade na účely rozhodnutia;(c) návrhu rozpočtu a jeho predloženia Komisii;(d) návrhu programu činnosti, návrhu výročnej správy a návrhu päťročnej správy CEPOL-u a ich predloženia Rade na schválenie;(e) rozhodnutia určujúceho, kto je v rámci CEPOL-u zodpovedný za vykonávanie právomocí udelených Personálnym poriadkom úradníkov Európskych spoločenstiev týkajúcich sa vymenovania orgánu, respektíve osoby oprávnenej v súlade s podmienkami zamestnávania ostatných zamestnancov uzatvárať zmluvy;(f) vykonávacích pravidiel uplatniteľných na zamestnancov CEPOL-u, na návrh riaditeľa a po získaní súhlasu od Komisie.8. Správna rada môže rozhodnúť o utvorení pracovnej skupiny spomedzi svojich členov, ktorá bude podávať odporúčania, vypracúvať a navrhovať stratégie, koncepcie a nástroje odbornej prípravy, alebo plniť iné poradné úlohy nevyhnutné pre Správnu radu. Správna rada vypracuje pravidlá, ktorými sa bude riadiť tvorba a fungovanie pracovných skupín.Článok 10Riaditeľ1. Riaditeľ zastupuje CEPOL vo všetkých právnych úkonoch a záväzkoch.2. Riaditeľa vymenúva Rada na obdobie piatich rokov zo zoznamu najmenej troch kandidátov predloženého Riadiacou radou.3. Rada môže rozhodnúť o predĺžení funkčného obdobia riaditeľa, a to na odporúčanie Správnej rady konajúcej na základe dvojtretinovej väčšiny. Celkové funkčné obdobie riaditeľa CEPOL-u nemôže prekročiť desať rokov.4. Riaditeľ je zodpovedný za každodenné riadenie činnosti CEPOL-u. Napomáha práci Správnej rady a pôsobí ako kanál medzi ňou a národnými jednotkami CEPOL-u uvedenými v článku 12. Je zodpovedný najmä za:(a) všetky personálne záležitosti, okrem rozhodnutia určujúceho, kto je v rámci CEPOL-u zodpovedný za vykonávanie právomocí udelených Personálnym poriadkom úradníkov Európskych spoločenstiev týkajúcich sa vymenovania orgánu, respektíve osoby oprávnenej v súlade s podmienkami zamestnávania iných zamestnancov uzatvárať príslušné zmluvy;(b) vykonávanie všetkých nevyhnutných krokov, vrátane prijímania interných administratívnych príkazov a publikovania oznámení s cieľom zabezpečiť fungovanie CEPOL-u v súlade s ustanoveniami tohto nariadenia;(c) zostavenie predbežného návrhu rozpočtu, predbežného návrhu výročnej správy a predbežného návrhu programu činnosti, ktoré sa predkladajú Správnej rade;(d) plnenie rozpočtu;(e) kontakty s príslušnými útvarmi v členských štátoch;(f) koordináciu plnenia programu činnosti;(g) hodnotenie implementácie študijných a učebných nástrojov CEPOL-u a vydávanie osvedčení CEPOL-u školiteľom a inštitútom odbornej prípravy v členských štátoch;(h) všetky ďalšie funkcie, ktoré mu/jej pridelila Správna rada.5. Riaditeľ sa za svoju činnosť zodpovedá Správnej rade.6. Ak o to požiada Európsky parlament alebo Rada, riaditeľ podá správu o plnení svojich povinností.7. Riaditeľ prerokúva dohodu o ústredí s vládou hostiteľského štátu a predkladá ju na schválenie Správnej rade, ktorá koná na základe dvojtretinovej väčšiny.Článok 11Personál1. Riaditeľovi pri vykonávaní jeho/jej povinností pomáha personál.2. Personál a riaditeľ CEPOL-u podlieha pravidlám vyplývajúcim z predpisov a pravidiel platných pre úradníkov a ostatných zamestnancov Európskych spoločenstiev.3. Na účely implementácie nariadenia (EHS, Euratom, ESUO) č. 259/68 je CEPOL sa podobá na agentúru v zmysle článku 1a odseku 2 Personálneho poriadku úradníkov Európskych spoločenstiev.4. Správna rada môže prijať nástroje povoľujúce preradenie národných expertov z členských štátov do CEPOL-u.Článok 12Národné jednotky1. Národné jednotky CEPOL-u sa zriaďujú v národnom inštitúte odbornej prípravy zameranej na presadzovanie zákona každého členského štátu. Ak v jednom členskom štáte pôsobí niekoľko takých inštitútov, bude na členskom štáte, aby rozhodol, či zriadi jednu alebo viac národných jednotiek, ako aj o jej/ich umiestnení.2. Riaditeľmi národných jednotiek by mali byť prednostne úradné osoby zodpovedné za vývoj a implementáciu programov odbornej prípravy na vnútroštátnej úrovni, alebo osoby s ekvivalentnými kompetenciami a zodpovednosťou. Bude na každom členskom štáte, aby rozhodol o organizácii a personálnom obsadení národných jednotiek v súlade so svojou legislatívou. Národné jednotky CEPOL-u môže v prípade potreby tvoriť jedna osoba, pokiaľ je zabezpečené ich riadne fungovanie v súlade s týmto rozhodnutím.3. Členské štáty súhlasia s tým, že prijmú všetky nevyhnutné opatrenia na zabezpečenie dobrej komunikácie a spolupráce všetkých príslušných inštitútov odbornej prípravy, vrátane príslušných výskumných inštitútov, s národnou jednotkou (-ami) CEPOL-u. Ak v jednom členskom štáte pôsobí viac ako jedna národná jednotk CEPOL-u, bude na každom členskom štáte, aby označil jednu z nich ako centrálnu koordinačnú jednotku zodpovednú za zabezpečenie nevyhnutnej komunikácie a spolupráce s národnými jednotkami CEPOL-u v rámci svojho územia a s národnými jednotkami CEPOL-u v iných členských štátoch.4. Národné jednotky CEPOL-u sú na vnútroštátnej úrovni zodpovedné za implementáciu nástrojov odbornej prípravy, študijných a učebných nástrojov schválených Správnou radou a mali by sa aj aktívne podieľať na ich vývoji a hodnotení ich využívania. Každá národná jednotka CEPOL-u je zodpovedná najmä za tieto úlohy:(a) organizovanie všetkých aktivít CEPOL-u uskutočňovaných na území svojho členského štátu, najmä študijných aktivít;(b) poskytovanie pomoci riaditeľovi pri implementácii a hodnotení nástrojov odbornej prípravy, učebných a študijných nástrojov v rozličných inštitútoch zaoberajúcich sa odbornou prípravou zameranou na presadzovanie zákona v danom členskom štáte, ako aj zabezpečenie nevyhnutnej spätnej väzby pre prebiehajúci vývoj a výskum týchto nástrojov;(c) odovzdávanie, pod vedením riaditeľa, produktov vyvinutých CEPOL-om, ako aj iných relevantných informácií súvisiacich s aktivitami CEPOL-u, príslušným subjektom pôsobiacim v oblasti presadzovania zákona v danom členskom štáte;(d) poskytovanie riaditeľovi všetkých informácií, ktoré by mohli byť užitočné pre plnenie jeho/jej úloh, vrátane informácií o výsledkoch prebiehajúceho aplikovaného výskumu a/alebo samotných týchto výsledkov;(e) plnenie žiadostí predkladaných riaditeľom v mene Správnej rady;(f) všetky ďalšie úlohy, o ktorých rozhodla Správna rada.5. Národné jednotky CEPOL-u sú zodpovedné za všetky záležitosti v členských štátoch súvisiace s CEPOL-om. Riaditeľ CEPOL-u môže kedykoľvek kontaktovať jednotlivé inštitúty odbornej prípravy v členských štátoch, pokiaľ informuje príslušnú národnú jednotku CEPOL-u aký je účel a náplň tejto aktivity.6. Jednotlivé inštitúty odbornej prípravy v členských štátoch môžu z vlastnej iniciatívy kontaktovať riaditeľa CEPOL-u, pokiaľ súčasne informujú svoju národnú jednotku CEPOL-u o účele a náplni tejto aktivity.Článok 13Spolupráca s inými orgánmi1. CEPOL bude spolupracovať s inými orgánmi Európskej únie v oblasti presadzovania zákona, ako aj v ďalších s tým súvisiacich oblastiach, najmä s Europolom, Eurojustom, Európskym centrom na monitorovanie drog a drogovej závislosti (EMCDDA), a s ďalšími orgánmi Európskej únie, ktorých práca je relevantná pre CEPOL.2. CEPOL bude spolupracovať s inštitútmi odbornej prípravy v krajinách, s ktorými Európska únia vedie alebo má v úmysle viesť rokovania, ako aj s inštitútmi odbornej prípravy na Islande a v Nórsku.3. Správna rada, konajúc na základe dvojtretinovej väčšiny svojich členov, môže splnomocniť riaditeľa CEPOL-u, aby rokoval o dohodách o spolupráci s ktorýmkoľvek z orgánov uvedených vyššie v odsekoch 1 a 2, ako aj s národnými inštitútmi odbornej prípravy alebo podobnými orgánmi v tretích krajinách.4. CEPOL môže prihliadať na odporúčania Europolu alebo Útvaru pre zvláštne úlohy policajných prezidentov Európskej únie bez toho, aby boli dotknuté pravidlá, ktorými sa riadi prijímanie programu činnosti CEPOL-u.Kapitola IVFinančné požiadavkyČlánok 14Rozpočet1. Príjmy CEPOL-u bez toho, aby boli dotknuté iné druhy príjmov, pozostávajú zo:subvencie od Spoločenstva zaznamenanej vo všeobecnom rozpočte Európskej únie (oddiel Komisie);z poplatkov za poskytované služby;všetkých dobrovoľných príspevkov od členských štátov.2. Výdavky CEPOL-u zahŕňajú mzdové, administratívne, infraštruktúrne a prevádzkové výdavky.3. Riaditeľ vypracuje návrh odhadu príjmov a výdavkov CEPOL-u na nasledujúci finančný rok a predloží ho Správnej rade spolu so stavom zamestnancov inštitúcie.4. Príjmy a výdavky budú v rovnováhe.5. Správna rada schváli návrh odhadu, vrátane predbežného stavu zamestnancov inštitúcie sprevádzaného predbežným programom činnosti a najneskôr do 31. marca každého roku ich predloží Komisii.6. Komisia predloží odhad Európskemu parlamentu a Rade (ďalej ako rozpočtový orgán) spolu s predbežným návrhom rozpočtu Európskej únie7. Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre stav zamestnancov inštitúcie, a výšku dotácie, ktorou má byť zaťažený všeobecný rozpočet, a ktoré predloží rozpočtovému orgánu v súlade s článkom 272 Zmluvy o založení Európskeho spoločenstva.8. Rozpočtový orgán schváli rozpočtové položky pre subvenciu CEPOL-u. Rozpočtový orgán schváli stav zamestnancov inštitúcie pre CEPOL.9. Správna rada schváli rozpočet CEPOL-u. Ten nadobudne konečnú podobu po definitívnom schválení všeobecného rozpočtu Európskej únie. V prípade potreby bude príslušne upravený.10. Každá úprava rozpočtu, vrátane stavu zamestnancov inštitúcie, sa uskutoční v súlade s postupom uvedeným v odsekoch 5 až 9.11. Správna rada čo možno najskôr oznámi rozpočtovému orgánu svoj úmysel realizovať akýkoľvek projekt, ktorý môže mať značné finančné následky pre financovanie jej rozpočtu, najmä akékoľvek projekty týkajúce sa nehnuteľností, ako je prenájom alebo kúpa budov. Informuje o tom Komisiu.12. Ak niektorá zložka rozpočtového orgánu oznámi svoj úmysel vyjadriť svoje stanovisko, predloží toto stanovisko Správnej rade do šiestich týždňov od dátumu oznámenia projektu.Článok 15Kontrola rozpočtu1. Najneskôr do 1. marca po každom finančnom roku hlavný účtovník CEPOL-u oznámi hlavnému účtovníkovi Komisie predbežnú účtovnú uzávierku spolu so správou o rozpočtovom a finančnom hospodárení za daný finančný rok. Hlavný účtovník Komisie skonsoliduje predbežné účtovné uzávierky inštitúcií a decentralizovaných subjektov v súlade s článkom 128 finančného nariadenia uplatňovaným na všeobecný rozpočet Európskych spoločenstiev[20].2. Najneskôr do 31. marca po každom finančnom roku hlavný účtovník Komisie predloží predbežnú účtovnú uzávierku CEPOL-u Účtovnému dvoru spolu so správou o rozpočtovom a finančnom hospodárení za daný finančný rok. Správa o rozpočtovom a finančnom hospodárení za daný finančný rok sa predkladá aj Európskemu parlamentu a Rade.3. Riaditeľ CEPOL-u po získaní pripomienok Účtovného dvora k predbežnej účtovnej uzávierke CEPOL-u podľa článku 129 všeobecného finančného nariadenia vypracuje návrh záverečnej finančnej uzávierky CEPOL-u v rámci svoje vlastnej zodpovednosti a predloží ho Správnej rade na vyjadrenie stanoviska.4. Správna rada vyjadrí svoje stanovisko k záverečnej finančnej uzávierke CEPOL-u.5. Najneskôr do 1. júla nasledujúceho roku riaditeľ pošle záverečnú finančnú uzávierku spolu so stanoviskom Správnej rady Komisii, Účtovnému dvoru, Európskemu parlamentu a Rade.6. Záverečná finančná uzávierka bude zverejnená.7. Riaditeľ pošle Účtovnému dvoru odpoveď na jeho pripomienky najneskôr do 30. septembra. Túto odpoveď pošle aj Správnej rade.8. Európsky parlament na odporúčanie Rady pošle do 30. apríla roku n+2 vyjadrenie absolutória riaditeľovi CEPOL-u v súvislosti s implementáciou rozpočtu za rok n.Článok 16Finančné ustanovenieFinančné pravidlá uplatniteľné na CEPOL prijíma Správna rada po konzultácii s Komisiou. Nesmú sa odchyľovať od nariadenia Komisie (ES, Euratom) č. 2343/2002 z 23. decembra 2002 o rámcovom finančnom nariadení pre subjekty uvedené v článku 185 nariadenia Rady (ES, Euratom) č. 1605/2002 o finančnom nariadení uplatňovanom na všeobecný rozpočet Európskych spoločenstiev[21], pokiaľ sa to špecificky nevyžaduje na prevádzku CEPOL-u a s predbežným súhlasom Komisie.Článok 17Boj proti podvodom1. V záujme boja proti podvodom, korupcii a ďalším protizákonným činnostiam sa ustanovenia nariadenia (ES) č. 1073/1999 Európskeho parlamentu a Rady z 25. mája 1999 týkajúce sa vyšetrovaní vykonávaných Európskym úradom pre boj proti podvodom (OLAF)[22] uplatňujú bez obmedzenia.2. CEPOL pristúpi k medziinštitucionálnej dohode z 25. mája 1999, ktorá sa týka interných vyšetrovaní vykonávaných Európskym úradom pre boj proti podvodom (OLAF), a bezodkladne vydá príslušné ustanovenia platné pre všetkých jej zamestnancov.3. Rozhodnutia týkajúce sa dohôd o financovaní a implementácii dohôd a nástrojov, ktoré z nich vyplývajú explicitne stanovia, že Účtovný dvor a OLAF môžu v nevyhnutnom prípade vykonávať kontroly na mieste medzi príjemcami finančných prostriedkov CEPOL-u a činiteľmi zodpovednými za ich prideľovanie.Článok 18JazykyBez toho, aby bol dotknutý rokovací poriadok Správnej rady, vzťahujú sa na CEPOL ustanovenia zakotvené v nariadení č. 1 z 15. apríla 1958[23] určujúcom jazyky, ktoré sa majú používať v Európskom hospodárskom spoločenstve. Výročná správa pre Radu uvedená v článku 9 odseku 7 písmene d) sa zostavuje v úradných jazykoch inštitúcií Európskej únie.Článok 19Prístup k dokumentomNa základe návrhu riaditeľa a najneskôr šesť mesiacov po nadobudnutí platnosti tohto rozhodnutia Správna rada prijme pravidlá upravujúce prístup k dokumentom CEPOL-u s prihliadnutím na zásady a limity ustanovené v nariadení (ES) č. 1049/2001 Európskeho parlamentu a Rady z 30. mája 2001 o prístupe verejnosti k dokumentom Európskeho parlamentu a Komisie[24].Kapitola VPrechodné a záverečné ustanoveniaČlánok 20Dočasné ústredie CEPOL-uDovtedy, kým sa CEPOL nepresťahuje do budovy svojho stáleho ústredia, bude naďalej sídliť v budove dánskej národnej policajnej školy.Článok 21Ustanovenie národných jednotiek CEPOL-uNajneskôr šesť mesiacov po nadobudnutí účinnosti tohto rozhodnutia členské štáty zriadia svoje národné jednotky CEPOL-u a odošlú všetky relevantné informácie generálnemu sekretariátu Rady a Komisie.Článok 22Výkazníctvo a hodnotenie1. Na konci každého roku Správna rada predloží Komisii, Rade a Európskemu parlamentu výročnú správu špecifikovanú v článku 9 ods. 7 písm. d) tohto rozhodnutia.2. Do piatich rokov po nadobudnutí účinnosti tohto rozhodnutia a následne každých päť rokov Správna rada objedná nezávislé externé hodnotenie implementácie tohto rozhodnutia, ako aj činností vykonávaných CEPOL-om.3. Každé hodnotenie hodnotí dopad tohto rozhodnutia, užitočnosť, relevantnosť, efektívnosť a účinnosť CEPOL-u a jej pracovných metód. Správna rada na základe dohody s Komisiou a po konzultáciách so zainteresovanými stranami stanoví osobitný rámec činnosti.4. Riadiaca rada dostane hodnotenie a vydá odporúčania týkajúce sa štruktúry CEPOL-u a jej pracovných metód pre Komisiu. Tak závery hodnotenia, ako aj odporúčania budú postúpené Komisii, Európskemu parlamentu a Rade a budú zverejnené.5. Na konci každého päťročného obdobia po dátume nadobudnutia platnosti tohto rozhodnutia Správna rada predloží Rade, Komisii a Európskemu parlamentu správu o fungovaní CEPOL-u a jej vyhliadkach do budúcnosti. Tieto správy budú náležite zohľadňovať závery a odporúčania externého hodnotenia, ktoré sa bude vykonávať každých päť rokov, ako je uvedené v odsekoch 2 až 4 tohto článku.Článok 23ZrušenieTýmto sa ruší rozhodnutie č. 2000/820/JHA.Článok 24Dátum nadobudnutia platnostiToto rozhodnutie nadobudne platnosť v deň po jeho uverejnení v Úradnom vestníku Európskej únie.Článok 25Toto rozhodnutie sa uverejní v Úradnom vestníku Európskej únie.V Bruseli [...]Za RadupredsedaPRÍLOHAUsmernenia pre nominovanie riaditeľa CEPOL-u1. PROCEDURÁLNE USMERNENIA PRE VÝBER KANDIDÁTOV(1) Na funkciu riaditeľa CEPOL-u sa vykoná výber najlepšieho kandidáta, a to na základe kvalít uchádzačov. Na tento účel Správna rada v súlade so svojím rokovacím poriadkom zostaví výberovú komisiu.(2) Funkcia bude uverejnená vo všetkých inštitúciách a orgánoch Európskej únie, ako aj externe. Uvoľnená funkcia musí byť uverejnená v Úradnom vestníku Európskeho spoločenstva.(3) Pohovory s najlepšími vybranými kandidátmi vykoná výberová komisia, ktorej predseda pripraví zoznam najmenej troch najlepších kandidátov.(4) V prípade námietok od člena výberovej komisie môže byť záležitosť postúpená predsedovi Správnej rady. Ten môže byť prizvaný na zasadanie výberovej komisie a viesť pohovory s niektorým alebo so všetkými vybranými kandidátmi.(5) Správna rada, po získaní stanoviska Komisie, schváli zoznam najmenej troch kandidátov a predloží ho Rade, aby vymenovala riaditeľa CEPOL-u.(6) Kandidáti a členovia výberovej komisie, ako aj ktorákoľvek iná osoba zúčastnená na výberovom procese, upovedomí predsedu výberovej komisie a predsedu Správnej rady o každom konflikte záujmov, ktorý im môže brániť objektívne vykonávať svoje úlohy.2. UVEREJNENIE OZNÁMENIA O UVOĽNENEJ FUNKCIIVýberová komisia zostaví oznámenie o uvoľnenej funkcii, ktoré bude uverejnené. Oznámenie bude obsahovať:(1) Opis úloh CEPOL-u s príslušnými odkazmi na jej právny základ.(2) Opis povinností a zodpovedností riaditeľa s príslušnými odkazmi na právny základ CEPOL-u.(3) Profil a úroveň funkcie.(4) Prehľad o procese výberu a vymenovania.(5) Približný časový harmonogram predpokladaný pre proces vymenovania.(6) Každý ďalší charakteristický rys, ktorý by mohol byť relevantný pre funkciu a môže byť následne použitý ako výberové kritérium. Na hodnotenie uchádzačov môžu byť zohľadnené iba výberové kritériá uvedené vo zverejnenom oznámení.3. MINIMÁLNE POŽIADAVKY NA KANDIDÁTOVKandidáti na funkciu riaditeľa CEPOL-u:(1) predložia aktualizovaný životopis a motivačný list;(2) majú štátnu príslušnosť členského štátu Európskej únie;(3) doložia úroveň vzdelania zodpovedajúcu dokončenému vysokoškolskému štúdiu osvedčenému diplomom alebo, ak je to odôvodnené a schválené jednomyseľným rozhodnutím výberovej komisie, odbornému výcviku na ekvivalentnej úrovni, v súlade s článkom 5 odsekom 3 písmenom c) personálnych predpisov pre úradníkov a ostatných zamestnancov Európskych spoločenstiev;(4) majú najmenej pätnásť rokov odbornej praxe od udelenia hodnosti alebo diplomu, pričom posledných päť rokov ich praxe má byť v oblasti odbornej prípravy polície;(5) majú najmenej päťročnú prax riadenia, či už v riadiacom personáli alebo v iných riadiacich štruktúrach na dostatočnej úrovni zodpovednosti;(6) predložia dôkaz o dôkladnom ovládaní jedného z jazykov Spoločenstiev a uspokojivom ovládaní iného jazyka Spoločenstiev v rozsahu požadovanom pre plnenie ich povinností. Dobrá znalosť najmenej jedného ďalšieho úradného jazyka Spoločenstva sa považuje za prednosť.LEGISLATÍVNY FINANČNÝ VÝKAZ+++++ TABLE +++++1. ROZPOČTOVÁ POLOŽKA(-Y) + ZÁHLAVIE (-IA)Od roku 2005 sa vytvorí nové rozpočtové záhlavie s dvoma rozpočtovými položkami:18 05 05 01: Európska policajná akadémia - Subvencia pre názvy 1 & 218 05 05 02: Európska policajná akadémia - Subvencia pre názov 32. CELKOVÉ ČÍSLA2.1. Celkové pridelenie pre akciu: 7,5 milióna EUR pre prísľubV rámci súčasnej finančnej perspektívy je k dispozícii maximálne 3 milióny EUR ročne na rok 2005 a 4,5 milióna EUR na rok 2006.Od roku 2007 bude prideľovanie dotácií závisieť od novej finančnej perspektívy na roky 2007-2013. Le montant annuel de 4,5 M  retenu pour la période 2007-2009 est donc purement indicatif.2.2. Obdobie uplatňovania: 2005 - 2006Indikatívny časový harmonogram pre transformáciu CEPOL-u na orgán Európskej únie by mohol byť takýto:Predpokladané prijatie a nadobudnutie účinnosti rozhodnutia: polovica roku 2005.Prechodná fáza: rok 2005. Hoci CEPOL je už v prevádzke, prechodná fáza bude prebiehať od nadobudnutia účinnosti rozhodnutia dovtedy, kým nebude terajší personál plne začlenený do systému personálnych predpisov a riadne prijatý nový personál, vymenovaný nový riaditeľ, podpísaná dohoda o ústredí s hostiteľským štátom atď. Súčasný legislatívny finančný výkaz je zostavený na základe 6 mesiacov pre rok 2005, vychádzajúc z predpokladu, že nové rozhodnutie Rady nebude schválené a nenadobudne účinnosť skôr ako v polovici roku 2005. Výpočet založený na celom roku je urobený na obdobie počnúc rokom 2006.Prevádzková fáza: Po nadobudnutí účinnosti rozhodnutia Rady, t. j. po jeho prijatí, bude CEPOL prevádzkovaná v súlade s novým rozhodnutím Rady.2.3. Celkový viacročný odhad výdavkov:+++++ TABLE +++++2.4. Kompatibilita s finančným programovaním a finančnou perspektívou[X] Návrh je kompatibilný s existujúcim finančným programovaním (až do roku 2006).Návrh povedie k preprogramovaniu príslušného záhlavia vo finančnej perspektíve.() Návrh môže vyžadovať uplatňovanie ustanovení Medziinštitucionálnej dohody.2.5. Finančný vplyv na príjmy:(X) Návrh nemá nijaké finančné následky (zahŕňa technické aspekty týkajúce sa implementácie opatrenia)ALEBO[] Návrh má finančný vplyv - vplyv príjmov je nasledujúci:3. CHARAKTERISTIKY ROZPOČTU+++++ TABLE +++++4. PRÁVNY ZÁKLADČlánok 30 odsek 1 písmeno c) a článok 34 odsek 2 písmeno c) Zmluvy o Európskej únii.(Článok 41 odsek 3 Zmluvy o Európskej únii je základ na financovanie zo všeobecného rozpočtu, nie je však súčasťou právneho základu pre návrh rozhodnutia ako taký.)5. OPIS A PODKLADY5.1. Potreba intervencie Spoločenstva5.1.1. Sledované cieleCieľom predkladaného návrhu rozhodnutia Rady je transformovať CEPOL na orgán Európskej únie s cieľom zabezpečiť jej právne a organizačné nástroje, ktoré potrebuje, aby mohla riadne fungovať. Na to, aby sa zvýšila efektívnosť CEPOL-u, pokiaľ ide o jej prínos v rámci vytvorenia oblasti slobody, bezpečnosti a spravodlivosti, predkladaný návrh sa usiluje o rozšírenie mandátu CEPOL-u tak, aby zahŕňal nielen vyšších policajných úradníkov, ale všetkých úradníkov zaoberajúcich sa presadzovaním zákona, ktorí zohrávajú kľúčovú úlohu v boji proti trestnej činnosti v Európskej únii. Napokon, tento návrh vytyčuje zámery, ciele a úlohy CEPOL-u tak, aby bolo zabezpečené optimálne využívanie existujúcich zdrojov, ako aj zdrojov, ktoré sa získajú v budúcnosti.CEPOL má prispieť k zvýšeniu počtu úradníkov členských štátov zaoberajúcich sa presadzovaním zákona v kľúčových pozíciách v boji proti cezhraničnej trestnej činnosti, ktorí sú oboznámení s dokumentmi orgánov zaoberajúcich sa presadzovaním zákona v Európskej únii. Má tiež prispieť k zvýšeniu kvality odbornej prípravy, poskytovanej úradníkom členských štátov zaoberajúcich sa presadzovaním zákona, zavedením nielen spoločných učebných osnov a metodík, ale aj zabezpečením ich implementácie v súlade so spoločnými normami. Tie budú zabezpečené pomocou certifikácie CEPOL-u na základe pravidelných hodnotení.Hoci skutočnosť, že rôzne členské štáty majú odlišné prístupy k odbornej príprave, by sama osebe nemala predstavovať problém, spoločná metodika a zdieľané normy kvality sú nevyhnutné, aby sa zabezpečila určitá minimálna úroveň odbornej prípravy v oblasti presadzovania zákona v celej Európskej únii, aspoň v oblastiach spoločného záujmu a pre úradníkov, ktorí sú do nej priamo zapojení. CEPOL by sa preto mala zamerať na vývoj spoločných učebných osnov a metód výučby v prioritných oblastiach spolupráce pri presadzovaní zákona, ktoré by sa potom uplatňovali jednotným spôsobom vo všetkých národných inštitútoch odbornej prípravy. Súčasne by sa nemala podceňovať hodnota úradníkov zaoberajúcich sa presadzovaním zákona z rozličných členských štátov, ktorí majú priamy kontakt so školiteľmi a hovorcami z rôznych prostredí. Organizovanie spoločných kurzov by malo zostať jednou zo základných úloh CEPOL-u.CEPOL, aby mohla riadne plniť svoju úlohu, by mala mať právnu subjektivitu, financovanie z rozpočtu Európskej únie, riaditeľstvo schopné skladať účty zo svojej činnosti a plne funkčný stály personál, ako aj jasné finančné a personálne predpisy.CEPOL by mala plniť najmä tieto úlohy:(1) Vyvíjať spoločné normy pre kurzy odbornej prípravy zamerané na vyšších a iných úradníkov členských štátov zaoberajúcich sa presadzovaním zákona, ktorí zohrávajú kľúčovú úlohu v boji proti cezhraničnej trestnej činnosti, s ohľadom na spoluprácu medzi policajnými a inými orgánmi zaoberajúcimi sa presadzovaním zákona v Európskej únii.(2) Poskytovať inštitútom v členských štátoch spoločné normy odbornej prípravy uvedených vyšších a iných úradníkov zaoberajúcich sa presadzovaním zákona.(3) Poskytovať inštitútom v členských štátoch moduly kurzov odbornej prípravy uvedených úradníkov zaoberajúcich sa presadzovaním zákona.(4) Poskytovať kurzy odbornej prípravy v prioritných oblastiach pre vyšších úradníkov členských štátov zaoberajúcich sa presadzovaním zákona. Priority, ktorými sa riadi činnosť CEPOL-u, každý rok určí Správna rada, prihliadajúc na všetky príslušné rozhodnutia Rady.(5) Vypracúvať a poskytovať odbornú prípravu s cieľom pripraviť policajné zbory Európskej únie na účasť v riešení nevojenských kríz.(6) Vypracúvať a poskytovať odbornú prípravu školiteľov v príslušných inštitúciách v členských štátoch.(7) Pravidelne hodnotiť implementáciu modulov odbornej prípravy a metodík CEPOL-u na základe spoločnej normy a vydávať osvedčenia CEPOL-u školiteľom, ako aj zabezpečiť certifikáciu obsahu kurzov.(8) Vyvíjať a poskytovať virtuálne moduly odbornej prípravy udržiavaním, aktualizovaním a optimalizovaním využívania elektronickej siete CEPOL-u ("Európskej siete policajných poznatkov").(9) Označovať prioritné oblasti pre výskum tém súvisiacich s presadzovaním zákona s cieľom zvýšiť úroveň efektívnosti spolupráce pri presadzovaní zákona a posilniť rozvoj policajnej vedy v Európskej únii.(10) Šíriť osvedčené postupy, závery výskumu a výsledky konkrétnych projektov policajnej spolupráce považované za prospešné na účely odbornej prípravy či už organizovaním konferencií a seminárov, publikovaním brožúr alebo iných informačných materiálov a/alebo využívaním elektronických komunikačných prostriedkov.(11) Podporovať výmeny a preradenia policajných a iných úradníkov zaoberajúcich sa presadzovaním zákona v súvislosti s odbornou prípravou. CEPOL môže podporovať takéto výmeny a preradenia s inštitúciami mimo Európskej únie, ak je to relevantné pokiaľ ide o dosiahnutie jej cieľov.(12) Akékoľvek iné úlohy, o ktorých rozhodne Správna rada CEPOL-u a/alebo Rada.Vzhľadom na hodnotenie v neskoršej etape boli v kontexte ex ante hodnotenia definované konkrétnejšie ciele a ukazovatele, správa o ktorých je pripojená. Tento súbor cieľov a ukazovateľov bude CEPOL-om preskúmaný a ďalej rozvinutý, keď bude v prevádzke.5.1.2. Opatrenia prijaté v súvislosti s ex ante hodnotenímKomisia (DG JAI) vykonala ex ante hodnotenie návrhu transformovať CEPOL na orgán Európskej únie (pozri dodatok).Ex ante hodnotenie ukazuje, že transformácia CEPOL-u na orgán Európskej únie je lepšia a nákladovo efektívnejšia voľba na účely dosiahnutia zvýšenia úrovne operatívnej spolupráce v oblasti odbornej prípravy zameranej na presadzovanie zákona v porovnaní so súčasnou štruktúrou (sieťou národných inštitútov odbornej spolupráce bez právnej subjektivity a financovanou z príspevkov členských štátov). Vzhľadom na charakter práce vykonávanej CEPOL-om, prevzatie týchto úloh Komisiou nie je prijateľným riešením.5.1.3. Opatrenia prijaté po ex post hodnoteníKeďže CEPOL pracovala v minulosti ako sieť národných inštitútov odbornej prípravy bez právnej subjektivity a bola financovaná z príspevkov členských štátov, jej aktivity nepodliehali ex post hodnoteniu alebo medzihodnoteniu vykonávanému Komisiou. Analýza doterajších skúseností siete poukazuje na potrebu zakotviť CEPOL v inštitucionálnom rámci Európskej únie tým, že sa jej udelí štatút a právne a inštitucionálne nástroje orgánu Európskej únie. Tým by sa CEPOL ocitla v rovnakom postavení ako všetky ostatné hlavné subjekty v spolupráci v trestných veciach v Európskej únii, Eurojust a Europol, a mohla by vykonávať svoju prácu účinnejším a finančne efektívnejším spôsobom. Správna rada CEPOL-u na svojom poslednom zasadaní schválila trojročnú správu o svojich operáciách a o budúcnosti. Hlavné závery správy boli, že je nevyhnutné udeliť CEPOL-u právnu subjektivitu, stále sídlo, ako aj jasne zodpovednú štruktúru riadenia a príslušný personál, aby CEPOL mohla v plnom rozsahu plniť svoje úlohy ako jeden z orgánov Európskej únie.5.2. Predpokladané akcie a mechanizmy rozpočtovej intervenciePrechodná fáza (rok 2005): Keď bude rozhodnutie prijaté a nadobudne účinnosť, riaditeľ CEPOL-u odštartuje nevyhnutné mechanizmy na reštrukturalizáciu CEPOL-u ako orgánu Európskej únie, napr. preskúmanie existujúcich právnych textov, publikovanie oznámení a proces vymenovania nového riaditeľa. Tieto úlohy nebudú mať nijaký vplyv na mzdové a administratívne výdavky pre Komisiu (porovnaj bod 7).Prevádzková fáza (počnúc rokom 2006): Odhady prostriedkov potrebných počas 1. prevádzkovej fázy (počnúc rokom 2006) zohľadňujú finančné obmedzenia (stropy stanovené vo finančej perspektíve). Výpočty sa zakladajú na 'nezávislom' subjekte. Náklady možno rozdeliť do dvoch hlavných kategórií:1) Mzdové a administratívne náklady:Personál CEPOL-u pozostáva z obmedzeného počtu úradníkov, dočasných zástupcov a národných expertov v oblasti odbornej prípravy zameranej na presadzovanie zákona. Mzdové náklady sú uvedené na 6-mesačnom základe pre rok 2005 a na 12-mesačnom základe pre obdobie začínajúce sa rokom 2006. Mzdové a administratívne náklady predstavujú 0,108 milióna EUR ročne na jednu osobu (úradníci Spoločenstva), vrátane výdavkov na budovy a súvisiacich administratívnych výdavkov (informačné technológie, telekomunikácie atď.).Nevyhnutný počet pracovníkov je vypočítaný na 19 v prechodnej fáze (rok 2005) a na 22,5 pre prevádzkovú fázu (od roku 2006). Pracovná sila bude pozostávať z 10 funkcií typu A, 6,5 funkcií typu B a 6 funkcií typu C. Počet pracovníkov sa môže zvýšiť potom, keď Rada poverí CEPOL novými úlohami v súlade s finančnými prostriedkami pridelenými rozpočtovým orgánom na obdobie po roku 2007. Bezpečnostní pracovníci pre budovy a infraštruktúru nie sú súčasťou personálu CEPOL-u a nie sú uvedení v nasledujúcej tabuľke. Poskytovanie bezpečnostných služieb bude financované z externých zdrojov.TABUĽKA: Odhad ľudských zdrojov - rozpis podľa oblastí aktivity a kategórie+++++ TABLE +++++* Celý vypočítaný počet zamestnancov nebude zamestnaný v roku 2005, pretože nový dokument pravdepodobne nenadobudne účinnosť skôr ako v polovici roku 2005. Preto sú výpočty mzdových nákladov v roku 2005 založené na 18 členoch personálu a 6 mesiacoch činnosti financovaných subvenciou zo všeobecného rozpočtu. Od roku 2006 sa výpočty zakladajú na celkovom predpokladanom počte 22,5 členov personálu na obdobie dvanástich mesiacov.Prevádzkové nákladyTieto náklady možno rozdeliť podľa skupín úloh CEPOL-u, ako sú uvedené vyššie.1. Vývoj spoločných noriem pre kurzy odbornej prípravy určené vyšším a iným úradníkom členských štátov zaoberajúcim sa presadzovaním zákona, ktorí zohrávajú kľúčovú úlohu v boji proti cezhraničnej trestnej činnosti, s prihliadnutím na spoluprácu medzi policajnými a inými orgánmi zaoberajúcimi sa presadzovaním zákona v Európskej únii.2. Poskytovať príslušným inštitúciám v členských štátoch spoločné normy pre odbornú prípravu uvedených vyšších a iných úradníkov členských štátov zaoberajúcich sa presadzovaním zákona.3. Poskytovať príslušným inštitúciám v členských štátoch moduly kurzov odbornej prípravy uvedených úradníkov zaoberajúcich sa presadzovaním zákona.4. Vyvíjať a poskytovať odbornú prípravu školiteľom v príslušných inštitúciách členských štátov.5. Vyvíjať a poskytovať odbornú prípravu s cieľom prípravy policajných síl Európskej únie na účasť pri riešení nevojenských kríz.6. Poskytovať kurzy odbornej prípravy v prioritných oblastiach vyšším úradníkom členských štátov zaoberajúcim sa presadzovaním zákona. Priority, ktorými sa riadi činnosť CEPOL-u, každý rok určí Správna rada s prihliadnutím na príslušné rozhodnutia Rady.7. Pravidelne hodnotiť implementáciu modulov odbornej prípravy a metodík CEPOL-u na základe spoločných noriem a vydávať osvedčenia CEPOL-u školiteľom a zabezpečiť certifikáciu obsahu kurzov.8. Vyvíjať a poskytovať virtuálne moduly odbornej prípravy udržiavaním, aktualizáciou a optimalizáciou elektronickej siete CEPOL-u (Európskej siete policajných poznatkov).9. Označovať prioritné oblasti pre výskum tém súvisiacich s presadzovaním zákona s cieľom zvýšiť úroveň spolupráce pri presadzovaní zákona a posilniť rozvoj policajnej vedy v Európskej únii.10. Šíriť osvedčené postupy, výsledky výskumu a výsledky konkrétnych projektov policajnej spolupráce považované za prospešné na účely odbornej prípravy, či už organizovaním konferencií a seminárov, publikovaním brožúr alebo iných informačných materiálov a/alebo využívaním elektronických komunikačných prostriedkov.11. Podporovať výmeny a preraďovania policajných a iných úradníkov zaoberajúcich sa presadzovaním zákona v súvislosti s odbornou prípravou. CEPOL môže podporovať takéto výmeny a preraďovania s inštitúciami mimo Európskej únie, ak je to relevantné na dosiahnutie jej cieľov.12. Akékoľvek ďalšie úlohy, o ktorých rozhodne Riadiaca rada CEPOL-u a/alebo Rada.Všetky tieto úlohy vyžadujú cestovanie z a do inštitútov odbornej prípravy a iných vysokých škôl a centier výučby a/alebo odborného výcviku v členských štátoch. Suma pripadajúca na jednu služobnú cestu v rámci Európskej únie sa odhaduje na 600 EUR na osobu a deň. Rozvoj elektronickej siete bude vyžadovať zakúpenie alebo lízing zariadenia a programového vybavenia, prípadne aj externé financovanie niektorých úloh (webmaster, technická podpora atď.). Šírenie výsledkov výskumu si vyžiada vytvorenie databázy. To sa začalo v spolupráci s Inštitútom Maxa Plancka v Nemecku, ktorý účtuje ročný poplatok vo výške približne 20.000 EUR. Mali by byť k dispozícii prostriedky na pravidelné externé hodnotenie fungovania CEPOL-u v súlade s platnými ustanoveniami týkajúcimi sa hodnotenia fungovania úradov Spoločenstva.5.3. Metódy implementácieZákladné úlohy CEPOL-u, ako je vývoj a poskytovanie spoločných noriem, učebných osnov a modulov odbornej prípravy, bude plniť stály personál a tvoria len dodatočné náklady na služobné cesty a zasadania pracovníkov (semináre a tvorivé dielne). Aktuálne usporadúvanie kurzov bude financované spoločne CEPOL-om a národnými inštitútmi členských štátov ako príjemcami "produktov" CEPOL-u. Hodnotenie a certifikáciu bude vykonávať CEPOL za pomoci národných inštitútov odbornej prípravy členských štátov.CEPOL odštartuje v súlade so svojimi finančnými predpismi procesy verejného obstarávania na nákup prevádzkového zariadenia alebo na poskytovanie služieb (napr. virtuálna odborná príprava, šírenie výsledkov výskumu atď.) potrebných na plnenie jej úloh.6. FINANČNÝ VPLYV ROZPOČTOVÝCH POLOŽIEK ÚRADU:6.1. Administratívne výdavky (názvy 1 & 2):Potreby ľudských a administratívnych zdrojov budú kryté zo subvencie poskytnutej orgánu v rámci ročného procesu prideľovania.6.1.1. Finančný vplyv na ľudské zdroje v roku 2005Sumy celkových výdavkov, ktoré zahŕňajú mzdové náklady a administratívne výdavky (budovy, informačné technológie atď.). Pre rok 2005 budú náklady vypočítané na obdobie 6 mesiacov (t. j. 54 000 EUR na úradníka alebo dočasného pracovníka a 22 500 EUR na externého pracovníka).+++++ TABLE +++++Finančný vplyv na ľudské zdroje od roku 2006Sumy uvedené nižšie predstavujú celkové výdavky na dvanásť mesiacov, ktoré zahŕňajú mzdové náklady a administratívne výdavky (budovy, informačné technológie atď.). Predpokladá sa, že CEPOL bude v roku 2006 prijímať pracovníkov, aby dosiahol stav 22,5 pracovníkov predpokladaný v legislatívnom finančnom výkaze.Potreby ľudských zdrojov budú kryté z dotácií pridelených riadiacemu generálnemu riaditeľstvu v rámci ročného postupu.+++++ TABLE +++++6.1.2. Iné administratívne výdavkySú tu uvedené len zasadania Riadiacej rady. Ďalšie náklady vyplývajúce zo služobných ciest, konferencií alebo seminárov, sú podrobne rozpísané pre každú úlohu v rámci ročných prevádzkových výdavkov CEPOL-u. Pre rok 2005 bude zo všeobecného rozpočtu financovaná iba polovica týchto nákladov, t. j. 30 000 EUR.+++++ TABLE +++++6.2. Prevádzkové výdavky: (názov 3)Nasledujúca tabuľka obsahuje rozpis prevádzkových výdavkov CEPOL-u na základe jej úloh a charakteru intervencie6.2.1. Ročné alebo opakované nákladyNáklady uvedené nižšie v tabuľke zodpovedajú orgánu v úplnej prevádzke. V roku 2005 bude CEPOL pokračovať vo svojej prevádzke, avšak podľa nových pravidiel. Rok 2005 možno považovať za prechodnú fázu, keďže CEPOL bude fungovať len v sčasti podľa nových pravidiel a pri financovaní zo všeobecného rozpočtu.Počnúc rokom 2006, by mala CEPOL čoraz väčšmi fungovať ako akadémia úzko spolupracujúca s národnými inštitútmi odbornej prípravy členských štátov, no so svojím vlastným personálom a hlavnou zodpovednosťou za organizovanie kurzov a vývoj učebných osnov, metodík a hodnotiacich nástrojov, a menej ako voľne viazaná skupina jednotlivých národných inštitútov organizujúcich kurzy nezávisle od zastrešenia CEPOL-om. Táto zmena by postupne s vývojom spoločných študijných a učebných nástrojov mala viesť k relatívnemu zníženiu nákladov na služobné cesty a zasadania. Prácu, ktorú v súčasnosti vykonávajú stále výbory, by mal prevziať riaditeľ CEPOL-u a jeho personál.Význam úradníkov členských štátov zaoberajúcich sa presadzovaním zákona, ktorí sa stretávajú na spoločných kurzoch, by sa nemal podhodnocovať. Organizovanie spoločných kurzov zostane teda základnou úlohou CEPOL-u vyžadujúcou značné výdavky. Postupným plnením tejto úlohy zo strany CEPOL-u bude narastať počet hodnotiacich misií; to však povedie k nižším nákladom v porovnaní s nákladmi na koordinačné zasadania, ktoré sú v súčasnosti nevyhnutné na organizovanie každého kurzu alebo aktivitu CEPOL-u. Možno očakávať, že skutočný vývoz produktov CEPOL-u do jednotlivých národných inštitútov odbornej prípravy členských štátov, ktorý by bol spolu s virtuálnym štúdiom nákladovo najefektívnejšou metódou dodávania niektorých študijných a učebných nástrojov, si vyžiada istý čas a nezačne sa v plnej miere realizovať skôr ako po roku 2006/2007.Ročné alebo opakované náklady pre rok 2005 (prechodná fáza)+++++ TABLE +++++Ročné a opakované náklady od roku 2006+++++ TABLE +++++** Hodnotenie nezávislou externou konzultačnou službou sa predpokladá každých päť rokov.6.2.2. Špecifické technické zariadenieLen čo bude mať CEPOL stále sídlo, bude potrebovať zakúpiť zariadenie, aby mohla plniť svoje ciele. Na základe predchádzajúceho hodnotenia a v súlade so zásadou subsidiarity CEPOL odštartuje procesy na obstarávanie svojho vlastného technického zariadenia. Obstarávanie tohto zariadenia bude prebiehať postupne od roku 2005, pozri bod 2.3. Nižšie uvedené čísla sú pre rok 2005. Predpokladá sa, že zatiaľ čo náklady na kancelárske vybavenie budú po prechodnej fáze klesať, potreby zariadenia budú od roku 2006 stúpať postupne s ďalším rozvíjaním elektronickej siete CEPOL-u a sprístupňovaním virtuálnych študijných nástrojov pre národné inštitúty odbornej prípravy členských štátov.Požiadavky na technické zariadenia na rok 2005+++++ TABLE +++++Požiadavky na technické zariadenia od roku 2005+++++ TABLE +++++7. VPLYV NA MZDOVÉ A ADMINISTRATÍVNE VÝDAVKY PRE KOMISIU7.1. Vplyv na ľudské zdrojeExistujúce prostriedky Komisie sa nebudú môcť používať na mimoriadne úlohy, v tejto súvislosti sa v súčasnosti už rieši prípad týkajúci sa CEPOL-u.+++++ TABLE +++++Potreby ľudských zdrojov budú kryté z prostriedkov pridelených riadiacemu generálnemu riaditeľstvu v rámci ročného procesu.7.2. Celkový finančný vplyv ľudských zdrojov+++++ TABLE +++++7.3. Iné administratívne výdavky odvodené z akcieZasadania Riadiacej rady. Tieto čísla sú stále, počnúc rokom 2005.+++++ TABLE ++++++++++ TABLE +++++8. ĎALŠIE SLEDOVANIE A HODNOTENIE8.1. Mechanizmy ďalšieho sledovaniaV súvislosti s hodnotením v neskoršej etape, CEPOL vyvinie primeraný systém na monitorovanie aktivít, keď bude v prevádzke. V rámci pravidelného podávania správ Komisii, Rade a Európskemu parlamentu sa budú používať tieto monitorovacie údaje a tieto správy nadobudnú formu výročných správ o činnosti schválenej Správnou radou za predchádzajúci rok a programu činnosti na nasledujúci rok.8.2. Mechanizmy a harmonogram na plánované hodnoteniaRáta sa s pravidelným nezávislým hodnotením, s osobitným zameraním sa pri jeho prvom vykonávaní na otázky procesných a odovzdávacích mechanizmov. Hodnotenie sa má prvý raz uskutočniť [päť] rokov po dátume nadobudnutia účinnosti tohto rozhodnutia a následne každých [päť] rokov. Každé hodnotenie bude hodnotiť, ako efektívne plní CEPOL svoju misiu. Bude tiež hodnotiť vplyv tohto rozhodnutia, užitočnosť, relevantnosť, efektívnosť a účinnosť CEPOL-u a jej pracovných metód. Hodnotenia budú zohľadňovať názory akcionárov tak na európskej, ako aj na národnej úrovni.Zistenia a odporúčania hodnotení postúpi CEPOL Komisii, Európskemu parlamentu a Rade a budú zverejnené. Správna rada na základe zistení a záverov hodnotení vydá odporúčania týkajúce sa zmien tohto rozhodnutia, štruktúry a pracovných metód CEPOL-u v súvislosti s novou revíznou správou Komisii, Rade a Európskemu parlamentu na konci každého [päťročného] obdobia od dátumu nadobudnutia účinnosti tohto rozhodnutia.9. OPATRENIA PROTI PODVODOMRáta sa s osobitnými kontrolnými opatreniami:9.1. Za ÚradRiaditeľ bude realizovať rozpočet CEPOL-u. Každý rok predloží Komisii, Správnej rade a Účtovnému dvoru podrobnú účtovnú uzávierku všetkých príjmov a výdavkov za predchádzajúci finančný rok. Okrem toho, Úrad interného auditu pri Komisii pomôže pri riadení finančných operácií CEPOL-u kontrolovaním rizík, monitorovaním súladu tým, že poskytne nezávislé stanovisko ku kvalite systémov riadenia a kontroly a vypracuje odporúčania s cieľom zvýšiť účinnosť a efektívnosť operácií a zabezpečiť hospodárne využívanie prostriedkov CEPOL-u.CEPOL prijme finančné nariadenie na základe nariadenia Komisie č. 2343/2002[25] potom, čo získa súhlas Komisie a Účtovného dvora. Uvedie do činnosti systém interného auditu podobný systému, ktorý zaviedla Komisia v rámci svojej vlastnej reštrukturalizácie.Hodnotenie aktivít CEPOL-u, vrátane transparentnosti a finančných operácií, bude každých päť rokov vykonávať nezávislá externá konzultačná služba.9.2. Spolupráca s OLAF-omPersonál v súlade s personálnym poriadkom Komisie bude spolupracovať s OLAF-om v rámci boja proti podvodom.9.3. Za Účtovný dvorÚčtovný dvor bude skúmať účtovné uzávierky v súlade s článkom 248 Zmluvy a publikovať výročnú správu o aktivitách úradu.[1] Ú. v. ES L 336, 30.12.2000.[2] Ú. v. EÚ L 29, 3.2.2004.[3] CATS 74 Enfopol 117, 9.12.2003.[4] Ú. v. EÚ 251, 27.7.2004.[5] Ú. v. EÚ 251, 27.7.2004.[6] Dokument Rady č. 5880/02/04 ENFOPOL 15 Rev 2 z 19. februára 2004.[7] KOM(2004) 376 z 18. mája 2004.[8] Pozri uznesenie Rady zo 17. decembra 2003, Ú. v. EÚ C 38, 12.2.2004 a závery zasadania Útvaru pre zvláštne úlohy policajných prezidentov EÚ v Ríme 6. - 7. októbra 2003 vyzývajúce CEPOL odborne pripraviť personál Europolu. Napokon, CEPOL zabezpečuje odbornú prípravu pre policajných dôstojníkov v rámci regionálnych programov CARDS a MEDA.[9] Program OISIN II (Ú. v. ES L 186 zo 7. júla 2002) bol nahradený programom AGIS z roku 2003 (rozhodnutie Rady 2002/630/JHA z. 22. júla 2002, Ú. v. ES L 203 z 1. augusta 2002).[10] Rozhodnutie Rady 2002/187/JHA z 28. februára 2002, Ú. v. ES L 63 zo 6. marca 2002.[11] CATS 74 Enfopol 117, 15722/03 z 9. decembra 2003.[12] Záverečná správa Komisie z 15. septembra 2003.[13] KOM(2002) 718 v konečnom znení.[14] Nariadenie Komisie (ES, Euratom) 2343/2002 z 23. decembra 2002, Ú. v. ES L 357, 31.12.2002.[15] Ú. v. EÚL 29 z 3. februára 2004.[16] KOM(2003) 687 konečná verzia.[17] Ú. v. ES C [...], [...], s. [...].[18] Ú. v. ES C [...], [...], s. [...].[19] Ú. v. ES L 336, 30.12 2000, s. 1.[20] Nariadenie Rady (ES, Euratom) č. 1605/2002 z 25. júna 2002, Ú. v. ES L 248, 16.9.2002, s. 1.[21] Ú. v. ES L 357, 31.12.2002, s. 72, s korigendom v Ú. v. ES L 2, 7.1.2003, s. 39.[22] Ú. v. ES L 136, 31.5.1999, s. 1.[23] Ú. v. ES 17, 6.10.1958, s. 385/58. Nariadenie naposledy zmenené a doplnené Aktom o pristúpeníz roku 2003.[24] Ú. v. ES L 145, 31.5.2001, s. 43.[25] Rámcové finančné nariadenie pre orgány uvedené v článku 185 finančného nariadenia uplatňovaného na všeobecný rozpočet Európskych spoločenstiev.